Document ID: /roh_data/filtered/fineweb-2-filterrobots_roh.jsonl.gz/19321

Bilantscha positiva per dus dis plain chant e buna luna
Suenter dus dis d'aura variabla va la festa da chant chantunala a Trun a fin. 86 chors cun 3'000 chantaduras e chantadurs da tut las regiuns dal Grischun han chantà per puncts e predicats.La festa da chant chantunala a Trun saja stada in success. Il president da l'uniun da chant chantunala dal Grischun Retus Giger ha fatg bilantscha positiva. Ils differents concerts da gala sajan adina stads occupads plain e per part n'haja quai gnanc gì plaz avunda per tut ils giasts.
Insatgs da la festa da chant
Chant è oravant tut insatge per las ureglias ma mirveglias han ins magari era tgi che chanta e co quai vesa ora. Intginas chanzuns ch’èn vegnidas chantadas durant la festa da chant èn vegnidas filmadas. Quellas pudais vus guardar qua.